section_heading: Klupska karijera
paragraph_text: Unatoč Glasgow Rangersima koji su ga htjeli dovesti u klub, Petit se u lipnju 1997. godine pridružio londonskom Arsenalu a vrijednost transfera je iznosila 2,5 milijuna GBP. Tamo ga je ponovo trenirao Arsène Wenger koji ga je s pozicije središnjeg veznog stavio na mjesto defenzivnog veznog gdje je igrao u tandemu sa sunarodnjakom Patrickom Vieirom. Njih dvojica su stvorili jaki vezni red što je dovelo do brzog uspjeha tako da je Arsenal te sezone osvojio dvostruku krunu - Premier ligu i FA Kup. Tijekom tri sezone igranja za londonski klub, Petit je skupio ukupno 118 nastupa u svim natjecanjima te 11 golova.